Όλεγκ Ρέαμπτσιουκ

O Όλεγκ Ρέαμπτσιουκ (μολδαβικά: Oleg Reabciuk, 16 Ιανουαρίου 1998) είναι Μολδαβός ποδοσφαιριστής, ο οποίος αγωνίζεται ως αριστερός αμυντικός στην Εθνική Μολδαβίας και στη Σούπερ Λιγκ Ρωσίας για την Σπαρτάκ Μόσχας.

 Γεννήθηκε στις 16 Ιανουαρίου του 1998, στο Λαλοβένι της Μολδαβίας και σε ηλικία τεσσάρων ετών η οικογένειά του μετανάστευσε στην Πορτογαλία και συγκεκριμένα στην περιοχή Ρίο Μάιορ, στην περιφέρεια του Σανταρέμ. Σε ηλικία 10 ετών ξεκίνησε να παίζει στην τοπική όμάδα, ενώ τον επόμενο χρόνο, εντοπίστηκε από σκάουτερ της Σπόρτινγκ Λισαβόνας και συνέχισε εκεί τη νεανική του καριέρα. Η παραμονή του εκεί ήταν βραχύβια. Το 2011 επέστρεψε στη Ρίο Μάιορ, καθότι το ταξίδι στη Λισαβόνα και πάλι πίσω ήταν ιδιαίτερα κουραστικό και αποτρεπτικό για της εκπαίδευσή του.Μετά την κατάκτηση ενός τοπικού πρωταθλήματος με τη Ρίο, μετακινήθηκε στις ακαδημίες της ΚΦ Ος Μπελενένσες. Εκεί παρέμεινε για έναν χρόνο. Το 2016, μετακινήθηκε στις ακαδημίες της Πόρτο. Ενώ το 2017, υπέγραψε εκεί το πρώτο του επαγγελματικό συμβόλαιο, σε ηλικία 18 ετών. Ως επαγγελματίας έκανε το ντεμπούτο του στην Σεγούντα Λίγα με την ομάδα της Πόρτο Β, στις 26 Νοεμβρίου του 2017, κόντρα στην Ασοσιασάο Ακαντέμικα ντε Κοΐμπρα. Στον αγώνα, μάλιστα, είχε ξεκινήσει και βασικός, όμως έγινε αλλαγή στο 67, τελικά το ματς χάθηκε για την ομάδα του με σκορ 2-1. Στις 4 Φεβρουαρίου του 2018, πέτυχε και το πρώτο του γκολ, κόντρα στην Λεϊσόες ΣΚ, το οποίο έτυχε να είναι και το νικητήριο. Τη χρονιά εκείνη τελικά πετύχε συνολικά τέσσερα γκολ, ενώ γενικά στην Πόρτο Β, έπαιξε σε 47 αγώνες, στην οποία παρέμεινε έως και το 2019. Στις 13 Ιουλίου του 2019, ο Ρέαμπτσιουκ, υπέγραψε το δεύτερο επαγλματικό συμβόλαιο της καριέρας του με την Πάσος ντε Φερέιρα, διάρκειας τεσσάρων ετών. Στις 24 Αυγούστου του 2019, έκανε και το ντεμπούτο στην πρώτη πορτογαλική κατηγορία (Πριμέιρα Λίγα) κόντρα στην Μποαβίστα. Στις 18 Οκτωβρίου του 2020, πέτυχε και το πρώτο του γκολ στην Πριμέιρα Λίγκα, κόντρα στην ΚΝ Σάντα Κλάρα. Στην 1η Ιανουαρίου 2021, ο Ρέαμπτσιουκ υπέγραψε συμβόλαιο έως και το καλοκαίρι του 2025 στον Ολυμπιακό Πειραιώς. Στις 6 Ιανουαρίου πραγματοποίησε και το ντεμπούτο του με τον Ολυμπιακό, σε αγώνα της Super League, κόντρα στον Αστέρα Τρίπολης, μπαίνοντας ως αλλάγη στο 85, αντικαθιστώντας τον Χοσέ Χολέμπας, αγώνας που έληξε 0-4 υπέρ του Ολυμπιακού. Με την φανέλα του Ολυμπιακού σημείωσε και το πρώτο γκολ στην καριέρα του σε ευρωπαϊκές διοργανώσεις. Στις 16 Σεπτεμβρίου 2021 σημείωσε στο 87ο λεπτό της αναμέτρησης με την βελγική Αντβέρπ το νικητήριο γκολ στο 2-1 της ομάδας του. Τον Νοέμβριο του 2016, για πρώτη φορά κλήθηκε να αντιπροσωπίσει την Εθνική ομάδα της Μολδαβίας, στην κατηγορία U19. Βέβαια, εκείνη την περίοδο δεν γνώριζε επαρκώς τη ρουμανική γλώσσα, αλλά δεν είχε και μολδαβικό διαβατήριο.Δύο χρόνια αργότερα, ο ομοσπονδιακός προπονητής της Εθνικής Μολδαβίας Αλεξάντρου Σπιρίντον, τον κάλεσε και στην εθνική ανδρών, τον Μάρτιο (του 2018), σε έναν φιλικό αγώνα κόντρα στην Ακτή Ελεφαντοστού. Έως και σήμερα μετρά πάνω από 20 συμμετοχές εκεί. Συλλογικές Πρωτάθλημα Ελλάδος : 1 (2020-21)Ατομικές Καλύτερος Μολδαβός ποδοσφαιριστής 2020, 2021 (Πορτογαλικά) Όλεγκ Ρέαμπτσιουκ στο ForaDeJogo (Αγγλικά) Προφίλ Όλεγκ Ρέαμπτσιουκ στο Soccerway Όλεγκ Ρέαμπτσιουκ – Επιδόσεις στις διοργανώσεις της UEFA